Közös európai értékek ünnepe: Európa-nap 2024
2024-05-11 13:00 (Europe/Bratislava) | Petőfi liget, Királyfiakarcsa, Szlovákia
A Szövetség a Közös Célokért (SZAKC) 2024. május 11-én, szombaton 13.00 órai kezdettel szervezi meg a Közös európai értékek ünnepe: Európa-nap 2024 című rendezvényét a királyfiakarcsai Petőfi ligetben (Cserkészligetben).
A részletes program:
13:00 Ünnepélyes megnyitó
13:30 Pódiumbeszélgetés – Közös értékeink az Európai Unióban

Szili Katalin miniszterelnöki főtanácsadó, a Magyar Országgyűlés volt elnöke
Berényi József, a Régiók Európai Bizottságának a tagja, Nagyszombat megye alelnöke

14:00-17:00 óra között Zenés műsorkavalkád színpadi produkciók, családi programok: kézművesség, EU kvíz, EU totó, EU sátor – az európai jogokról szóló tájékoztatás, irodalmi kvíz, esélyegyenlőségi akadálypálya, tombola.
A konferencia felelős szervezője és a pódiumbeszélgetés moderátora: Hideghéthy Andrea, újságíró, szerkesztő, a Felvidék.ma felelős kiadója.

Konferencia: Milyen Európát szeretnénk?
2024-05-25 10:30 (Europe/Bratislava) | Szabadidőközpont, Taksony, Szlovákia
A Szövetség a Közös Célokért május 25-én, szombaton 10.30 kezdettel szervezi meg a Milyen Európát szeretnénk című konferenciát a taksonyfalvai Szabadidőközpontban.
A részletes program:
10:30 Ünnepélyes megnyitó Csenger Tibor, Nyitra megye alelnöke és Hideghéthy Andrea, a SZAKC ügyvezető igazgatója
10:35 Pódiumbeszélgetés – Milyen Európát szeretnénk?
Deutsch Tamás, az Európai Parlament képviselője
Berényi József, a Régiók Európai Bizottságának a tagja, Nagyszombat megye alelnöke
További előadók: Ifj. Lomnici Zoltán, alkotmányjogász és Somogyi Alfréd, egyetemi tanár.
A konferencia felelős szervezője és a pódiumbeszélgetés moderátora: Hideghéthy Andrea, újságíró, szerkesztő, a Felvidék.ma felelős kiadója.

Civil információs nap a Gombaszögi Nyári Táborban
2024-07-20 10:45 - 13:00 (Europe/Bratislava) | Kemping – SZAKC sátor, Gombaszög, Szlovákia
A Szövetség a Közös Célokért társulás hagyományosan idén is megszervezi a magyarországi és a felvidéki civil szervezetek részvételével a Gombaszögi Nyári Táborban a civil információs napot, amire 2024. július 20-án, szombaton kerül sor 11-13 óra között.
Az idei program különlegessége, hogy egy tematikus téma köré épül: Fókuszban az online médiahasználat és a női szerepek.
PROGRAM
10:45 Regisztráció a SZAKC sátránál
11:00 Köszöntő – Gubík László, a SZAKC elnöke
11:05 Előadás – Hol töltik az időt a fiatalok?
11:45 Kerekasztalbeszélgetés – Időrabló tényezők a családban
Vendégeink:
• Gergely Papp Adrianna, a Magyar Szövetség Nőtagozatának elnöke,
• Beke Beáta, a Pro LE-Ti elnöke,
• Drab Melinda, CED Közép-európai Gazdaságfejlesztési Hálózat királyhelmeci irodájának a vezetője.
Moderátor: Pósa Erzsébet, a SZAKC rimaszombati irodájának munkatársa
Házigazda: Máté Gyöngyike, a Szövetség a Közös Célokért munkatársa.
Együttműködő szervezetek: Kárpát-medencei Családszervezetek Szövetsége
A program díjmentes.

Háttéremberek kitüntetése – immár negyedik alkalommal várják a Pogány Erzsébet-díjra a jelöléseket
2024-09-05 08:00 - 2024-10-15 17:00 (Europe/Budapest)
A Szövetség a Közös Célokért társulás 2021-ben hirdette meg első alkalommal a Pogány Erzsébet-díj adományozásával kapcsolatos felhívását, mellyel Pogány Erzsébetnek, a társulás néhai igazgatójának állít emléket. A Pogány Erzsébet-díj szimbolizálja és elismeri azt a személyt, aki önzetlenül, szorgalmas munkával gazdagítja, építi felvidéki közösségünket.
Az elmúlt években számos értékes jelölés érkezett a felhívásra, melynek kitüntetettje 2021-ben Gál Piroska volt, valamint posztumusz elismerést kapott Tóth Klára, 2022-ben Takács Zsuzsanna, 2023-ban pedig Győri Margit vehette át a díjat, míg posztumusz elismerést Laczkó Lajos kapott.
Pogány Erzsébet mindig háttérembernek tartotta magát, aki a megfelelő célokért, feladatokért a háttérben tevékenykedett. Közélet-alakító személyiségének jellemzői voltak a következetesség, a tudatosság, valamint az elkötelezettség. Egy olyan példakép, aki meggyőződéssel, másokat lelkesítve vallotta, hogy csak a közösségünkért végzett kemény és kitartó munka lehet eredményes. Soha ki nem fogyott az ötletekből, javaslatokból, kereste az utat, mit lehetne és kellene tenni a felvidéki magyarságért. Mások ügyeit mindig szívesen segítette, így elmondható, hogy a Pogány Erzsébet-díj a háttéremberek kitüntetése, melyre olyan személyekre szóló javaslatokat várnak, akik legalább tíz éve részt vesznek a civil életben.
Élen járnak a közösségépítésben, példamutató, fáradhatatlan, háttérben folytatott szervezési tevékenységet végeznek vagy végeztek és munkásságuk a Felvidékhez kapcsolódik.
A kitüntetésre jelölt, a névadó emlékéhez méltó, legérdemesebb személy a Szövetség a Közös Célokért társulás által megalakított héttagú kuratórium döntése alapján kerül kiválasztásra. A kuratórium tagjai: Fekete Irén elnök, Hideghéthy Andrea titkár, valamint Pogány Tibor, Csémi Szilárd, Mézes Rudolf, Bárdos Gyula és Ladányi Lajos.

Amennyiben magánszemély tesz javaslatot a jelölésre, jelölését legalább egy SZAKC-tagszervezetnek is támogatnia kell.
Érdeklődés esetén további információ a pozsony@szakc.sk e-mail címen kérhető. Tagszervezeteink listája a SZAKC honlapján www.szakc.sk is megtalálható.
Az elismerést kultúrműsorral egybekötve, ünnepélyes gálaest keretében november közepén adják át.

Kiállítás: Archeus
2024-09-27 17:00 (Europe/Bratislava) | Rákosi Ernő Nagyterme, Pozsony, Szlovákia
A Szövetség a Közös Célokért társulás tisztelettel meghív minden kedves érdeklődőt a XXXVIII. Városi Kulturális Napok első rendezvényére – Méry Bea képzőművész kiállításának megnyitójára, amelyre 2024. szeptember 27-én, pénteken kerül sor 17 órától a Csemadok pozsonyi székházában.
A kiállítást bemutatja: Iancu Laura – József Attila díjas költő, író. Zenei közreműködő: Méry Rebeka – Junior Prima díjas népi énekes, előadóművész.
A kiállítás 2024. október 25-ig látogatható, előzetes telefonos egyeztetés alapján az alábbi elérhetőségen: Lengyel Bea, telefonszám: +421908183071.
Helyszín: CSEMADOK, Rákosi Ernő-terem (Pozsony, Május 1. tér 10-12 / Bratislava, Nám. 1 mája 10-12)

XXXVIII. Városi Kulturális Napok: Adventi készülődés Szent Miklóssal
2024-11-28 14:00 (Europe/Budapest) | Vetvár Művelődési Ház
A Csemadok Pozsonyi Városi Választmánya szeptember 27-e és december 1-e között szervezi meg a XXXVIII. Városi Kulturális Napokat Pozsonyban.
A november 28-ai, csütörtöki program:
14:00 Adventi készülődés Szent Miklóssal – gyermekprogram, helyszín: Vetvár Művelődési Ház

Civil információs nap Gombaszögön
2025-07-19 11:00 (Europe/Budapest)
A Szövetség a Közös Célokért Hagyományos civil információs napjára július 19-én 11.00 órától kerül sor a Gombaszögi Nyári Táborban.
Dr. Horváth Ágnes – Magyar Polgári Együttműködés Egyesület – Sorskérdéseink
Laborczy-Lakner Zoltán – MPEE- Aquinói Szent Tamás Közéleti Akadémia – Nemzet, kultúra, modernitás
***
Felvidéki példáink – Horony Ákos, Kisebbségi kormánybiztos és Őry Péter, a Magyar Szövetség alelnöke
Maradjak vagy menjek? – Fiatalok útkeresése a szülőföldön/kívül
A kerekasztal-beszélgetés meghívott fiataljai:
– Alföldi András, Szlovákiai Magyar Középiskolások Szövetsége
– Hideghéthy Ákos, Kárpát-medencei Családszervezetek Szövetsége
– Balázs Rita, Kővágó Polgári Társulás
– Takács András, Pro LE-Ti Polgári Társulás
Helyszín: Gombaszögi Nyári Tábor, Kocsmakert, SZAKC sátor

Dunaszerdahely úrkori krónikája
2025-09-18 09:30 - 12:00 (Europe/Budapest) | Csallóközi Múzeum, kiállítási terem, Múzeum utca/ Múzejná 202/2, Dunaszerdahely, 92901, Szlovákia
A Selye János Egyetem Tanárképző Kar Történelem Tanszéke és a Szövetség a Közös Célokért társulás a Csallóközi Múzeum támogató közreműködésével rendezi meg a Dunaszerdahely újkori krónikája című várostörténeti szimpóziumot Dunaszerdahelyen, a Csallóközi Múzeum Kiállítótermében 2025. szeptember 18-án 9:30 órai kezdettel.
A szimpózium előadói: dr. Vajda Barnabás, dr. Popély Árpád, dr. Gaucsík István, dr. Miklós Péter, Nagy Attila, akik az 1945 utáni várostörténettel foglalkozva a szaktudásukkal gazdagítják a Dunaszerdahely városával kapcsolatos tudásunkat.
A rendezvény ingyenes, de regisztrációhoz kötött.
Kérjük, az alábbi űrlap kitöltésével legkésőbb 2025. szeptember 10-ig jelezni, hogy részt kíván-e venni az eseményen:
https://docs.google.com/forms/d/e/1FAIpQLSeHGHdIVOk0CP81hSGXMmyL2JMYXhwVi8VkEw6fgGSUevuYiA/viewform

Tisztelgés - Duray 80 szimpózium
2025-09-25 17:00 (Europe/Budapest) | Csemadok Rákosi Ernő terme
A Szövetség a Közös Célokért szeptember 25-én, csütörtökön 17.00 órai kezdettel szervezi meg a Tisztelgés – Duray 80 című szimpóziumot a Csemadok pozsonyi székházába. Az esemény a XXXIX. Városi Kulturális Napok rendezvénysorozatának a része.
A részletes program:
17.00 óra Köszöntő – Szász Jenő, a Nemzetstratégiai Kutatóintézet elnöke
17.10 óra Témafelvetés – Somogyi Alfréd, a SZAKC elnöke
Előadók:
Bukovszky László, történész-levéltáros – Duray Miklós, mint a csehszlovák politikai rendőrség célszemélye
Csonka Ákos, publicista – Duray Miklós hatása a felvidéki magyar fiatalok politikai gondolkodására és önszerveződésére
Őry Péter, a Pro Civis Polgári Társulás elnöke- Duray Miklós hálózatokban való gondolkodása és a magyar önkormányzatok hálózatba való szervezésének bemutatása
Horony Ákos, kisebbségi kormánybiztos – Duray Miklós jogvédő munkájához kapcsolódva a mai kisebbségi jogvédelem aktualitásairól
Molnár Imre, történész bemutatja Duray Miklós – Esterházy János mindannyiunk mártírja című kötetét, ami a helyszínen megvásárolható.
19.00 óra – Megvendégelés
Kísérő program: Generációk tükrében című mobilkiállítás a Diákhálózat együttműködésével.
Helyszín: CSEMADOK, Rákosi Ernő-terem
(Pozsony, Május 1. tér 10-12 / Bratislava, Nám. 1 mája 10-12)
